Ishockey under Vinter-OL 2026 – Menn – Kvalifisering

**Kvalifiseringen til herrenes ishockeyturnering under Vinter-OL 2026** blir spilt fra desember 2023 til august 2024. Vertsnasjonen Italia, samt de åtte beste landene på IIHFs verdensranking i etterkant av ishockey-VM 2023, var automatisk kvalifisert til turneringen.

De 37 nasjonene som opprinnelig var med i kvalifiseringsspillet var delt inn i elleve grupper fordelt på fem forskjellige nivåer. I den endelige kvalifiseringsturneringen konkurrerer tolv lag om 3 ledige plasser hvor vinneren i hver gruppe kvalifiserer seg til OL-turneringen.

## Kvalifiserte land

## Seeding
Lagene var seedet basert på plasseringen på IIHFs verdensranking i etterkant av ishockey-VM 2023.

For å kvalifisere seg direkte til OL skulle landet være rangert blant de åtte beste landene på rankingen. Poengene mottatt ved årets turnering veier høyest. Poenger mottatt i årene før reduseres lineært med 25 prosent inntil det femte året, som ikke inkluderes i poengregningen.

Dermed var Canada, Finland, Russland, Sveits, Sverige, Tsjekkia, Tyskland og USA og direkte kvalifisert til OL. 

Den 26. mai 2023 vedtok IIHFs årskongress i Tammerfors at vertsnasjonen Italia skulle automatisk kvalifiseres til OL.

Lagene ble plassert i følgende seeding-grupper (OL-seedingen i parentes).

;Vinter-OL 2026

;Endelig olympisk kvalifiseringsrunde (opprinnelig seeding)

;Olympisk før-kvalifiseringsrunde 3

;Olympisk før-kvalifiseringsrunde 2

;Olympisk før-kvalifiseringsrunde 1

## Før-kvalifiseringsrunde 1 (avlyst)
Før-kvalifiseringsrunde 1 skulle ha blitt arrangert mellom 8. og 12. november 2023 for lagene rangert på 36. plass og nedover. Ti lag inndelt i to grupper med fem lag i hver skulle spille om de tre ledige plassene i før-kvalifiseringsrunde 2. De tre samlet sett beste lagene gikk videre.

Den 31. oktober 2023 kunngjorde IIHF at før-kvalifiseringsrunde 1 var avlyst. Begrunnelsen var angivelig utfordringer med å finne vertsbyer til de to gruppene. Som de tre høyest seedede lagene fikk De forente arabiske emirater, Kinesisk Taipei og Thailand invitasjon til å avansere direkte til før-kvalifiseringsgruppe 2. Da De forente arabiske emirater senere trakk seg fra OL-kvalifiseringen ble de erstattet av Kirgisistan. Senere trakk Kirgisistan seg også fra kvalifiseringen og ble erstattet av Sør-Afrika. Georgia rykket også opp til før-kvalifiseringsrunde 2 etter at Mexico trakk seg fra kvalifiseringen.

### Gruppe N

Gruppe N skulle spilles med landslagene til De forente arabiske emirater, Kirgisistan, Hong Kong, Kuwait og Georgia. 

### Gruppe O

Gruppe O skulle spilles med landslagene til Kinesisk Taipei, Thailand, Bosnia-Hercegovina, Sør-Afrika og Iran.

## Før-kvalifiseringsrunde 2
Før-kvalifiseringsrunde 2 ble arrangert mellom 14. og 17. desember 2023 for lagene seedet mellom 27. og 35. plass samt tre kvalifiserte lag fra før-kvalifiseringsrunde 1. Ved avbud vil det nest høyeste laget få tilbudt deres plass i kvalifiseringen. Tolv lag inndelt i tre grupper med fire lag i hver skulle spille en round robin om hvem som skulle avansere til før-kvalifiseringsrunde 3.

De tre gruppevinnerne ble rangert etter deres IIHF-ranking og seedet som Q7, Q8 og Q9.

### Gruppe K

Gruppe K ble arrangert i Reykjavík i Island fra 14. til 17. desember 2023. Kampene ble spilt i Skautahöllin í Laugardal. Estland avanserte til før-kvalifiseringsrunde 3.

Estland dominerte og gikk ubeseiret gjennom turneringen med en målforskjell på 36−2. I finalekampen mellom Estland og Island scoret den estiske stjernen Robert Arrak fire mål i en 6–0-seier.

;Arena

;Resultater

Alle tider er lokale (UTC±0).

----

----

;Statistikk
**Toppscorere**

**Beste målvakter**
*De fem beste målmaktene som har spilt 40 % eller mer av lagets totale spilleminutter.*

### Gruppe L

Gruppe L ble arrangert i Tilburg i Nederland fra 15. til 17. desember 2023. Kampene ble spilt i IJssportcentrum. Mexico skulle opprinnelig ha deltatt i turneringen men trakk seg og ble erstattet av Georgia.

;Arena

;Resultater

Alle tider er lokale (UTC+1).

----

----

;Statistikk
**Toppscorere**

;Beste målvakter
*De fem beste målmaktene som har spilt 40 % eller mer av lagets totale spilleminutter.*
} || 0 || 0 || 00:00 || 0 || 0 || 0 || 0,00 || **93,20%** || 0
|-
|2
|style="text-align:left;"|  || 0 || 0 || 00:00 || 0 || 0 || 0 || 0,00 || **93,20%** || 0
|-
|3
|style="text-align:left;"|  || 0 || 0 || 00:00 || 0 || 0 || 0 || 0,00 || **93,20%** || 0
|-
|4
|style="text-align:left;"|  || 0 || 0 || 00:00 || 0 || 0 || 0 || 0,00 || **93,20%** || 0
|-
|5
|style="text-align:left;"|  || 0 || 0 || 00:00 || 0 || 0 || 0 || 0,00 || **93,20%** || 0
|}

### Gruppe M

Gruppe M ble arrangert i Beograd i Serbia fra 14. til 17. desember 2023. Kampene ble spilt i Ledena dvorana Pionir.

;Arena

;Resultater

Alle tider er lokale (UTC+1).

----

----

;Statistikk
**Toppscorere**

;Beste målvakter
*De fem beste målmaktene som har spilt 40 % eller mer av lagets totale spilleminutter.*

## Før-kvalifiseringsrunde 3
Før-kvalifiseringsrunde 3 ble arrangert mellom 8. og 11. februar 2024 for lagene seedet mellom 18. og 26. plass samt tre kvalifiserte lag fra før-kvalifiseringsrunde 2. Tolv lag inndelt i tre grupper med fire lag i hver skulle spille en round robin om hvem som skulle avansere til den endelige olympiske kvalifiseringsturneringen.

De tre gruppevinnerne ble rangert etter deres IIHF-ranking og seedet som Q4, Q5 og Q6.

### Gruppe G

Gruppe G ble arrangert i Budapest i Ungarn fra 8. til 10. februar 2024. Kampene ble spilt i Tüskecsarnok.
 Japan avanserte til den endelige kvalifiseringsturneringen.

De ungarske vertene dominerte stort i oppgjørene over Spania (7–3) og Litauen (7–1) og skulle dermed møte japanerne i en avgjørende gruppefinale. I et nervøst og hardt kjempet oppgjør beseiret Japan Ungarn 2–1. Kampen forble målløs inntil István Sofron åpnet scoringskontoen i overtall med et direkte skudd fra høyre droppsirkel med 3:09 igjen i andre periode. Tredje periode var spekket med dramatikk og japanerne klarte å snu kampen etter to raske mål fra Shogo Nakajima og Jiei Halliday. Japan fikk først en strålende sjanse til å utligne på 41:04 da Sofron slashet Kohei Sato på vei gjennom Ungarns forsvarssone. Sato ble tildelt et straffeslag, men den ungarske målvakten Bence Bálizs reddet forsøket. Japanerne ga ikke opp og kort tid senere utnyttet japanerne en utvisning på Kristóf Németh for tripping. Kaptein Nakajima sørget for 1–1 på 43:32 på et direkte skudd. To minutter senere satte backen Halliday inn seiersmålet på tiden 45:34 etter en nærkamp foran ungarenes mål. Tross heftig ungarsk press klarte målvakt Yuta Narisawa å redde 36 av 37 skudd på mål, og japanerne avansere dermed til den endelige OL-kvalifiseringen på bekostning av de ungarske vertene.

Belarus mistet sin plass i OL-kvalifiseringen som følge av landets støtte til Russlands krig i Ukraina. Den 12. februar 2024 ble den beste toeren fra før-kvalifiseringsrunde 2, Ungarn, flyttet opp for å overta plassen i gruppe D.

;Arena

;Resultater

Alle tider er lokale (UTC+1).

----

----

;Statistikk
**Toppscorere**

**Beste målvakter**
*De fem beste målmaktene som har spilt 40 % eller mer av lagets totale spilleminutter.*

### Gruppe H

Gruppe H ble arrangert i Cardiff, Wales i Storbritannia fra 8. til 11. februar 2024. Kampene ble spilt i Ice Arena Wales. Storbritannia avanserte til den endelige kvalifiseringsrunden.

Etter at den kinesiske regjeringen besluttet høsten 2023 å droppe de naturaliserte spillerne som hadde representert  Kina under Vinter-OL 2022 hersket det liten tvil om britenes avansement. Britene dominerte ved å slå Kina (10–1) og Serbia (11–0), mens Romania også overbeviste i sine seiere over serberne (4–0) og kineserne (6–1). I gruppefinalen mellom Storbritannia og Romania holdt rumenerne seg i inne i kampen til langt inn i andre periode, men to kjappe mål sent i midtperioden av Sam Jones og Sam Ruopp gav imidlertid Storbritannia en sikker ledelse. Britene vant til slutt 7–4.

;Arena

;Resultater

Alle tider er lokale (UTC+1).

----

----

;Statistikk
**Toppscorere**

**Beste målvakter**
*De fem beste målmaktene som har spilt 40 % eller mer av lagets totale spilleminutter.*

### Gruppe J

Gruppe J ble arrangert i Sosnowiec i Polen fra 8. til 11. februar 2024. Kampene ble spilt i Stadion Zimowy i Zagłębiowski Park Sportowy.

;Arena

;Resultater

Alle tider er lokale (UTC+1).

----

----

;Statistikk
**Toppscorere**

**Beste målvakter**
*De fem beste målmaktene som har spilt 40 % eller mer av lagets totale spilleminutter.*

### Wild card som følge av Belarus' utestengelse
Belarus ble den 12. februar 2024 utestengt fra OL-kvalifiseringen som følge av landets støtte til Russlands krig i Ukraina. IIHF vedtok derfor at den beste toeren i før-kvalifiseringsrunde 2 skulle rykke opp for å overta Belarus' plass i gruppe D. Belarus' utestengelse medførte samtidig til en omseeding av kvalifiseringsgruppe D, E og F.

## Endelig kvalifiseringsturnering
Den endelige olympiske ble arrangert mellom 29. august og 1. september 2024 for lagene seedet mellom 9. og 17. plass samt tre kvalifiserte lag fra før-kvalifiseringsrunde 3. Tolv lag inndelt i tre grupper med fire lag i hver skulle spille en round robin om hvem som kvalifiserte seg til OL. De tre gruppevinnerne ble rangert etter deres IIHF-ranking og seedet som Q1, Q2 og Q3.

Belarus (14) var opprinnelig seedet i gruppe D men ble den 28. februar 2022 utestengt av IIHF fra alle internasjonale ishockeyturneringer på grunn av landets støtte til Russlands invasjon av Ukraina 2022. Den 12. februar 2024 vedtok IIHF-rådet at Russland og Belarus skulle forbi utestengt for 2024/25-sesongen. Dermed mistet Belarus sin plass i OL-kvalifiseringen, og den beste toeren i før-kvalifiseringsrunde 2 (Ungarn) rykket opp for å overta deres plass i gruppe D. Belarus' utestengelse medførte samtidig til en omseeding av kvalifiseringsgruppe D, E og F.

### Gruppe D

Gruppe D ble arrangert i Bratislava i Slovakia fra 29. august til 1. september 2024. Forhåndsfavorittene fra Slovakia kvalifiserte seg etter å ha slått Kasakhstan 3−1 i turneringens siste kamp.

;Arena

;Dommere

;Tropper

;Resultater
Alle klokkeslett er gitt i lokal tid UTC+02.00.

----

----

;Statistikk
**Toppscorere**
} || 0 || 0 || 0 || **0** || 0 || 0 || 
|-
|2
|style="text-align:left;"|  || 0 || 0 || 0 || **0** || 0 || 0 || 
|-
|3
|style="text-align:left;"|  || 0 || 0 || 0 || **0** || 0 || 0 || 
|-
|4
|style="text-align:left;"|  || 0 || 0 || 0 || **0** || 0 || 0 || 
|-
|5
|style="text-align:left;"|  || 0 || 0 || 0 || **0** || 0 || 0 || 
|-
|6
|style="text-align:left;"|  || 0 || 0 || 0 || **0** || 0 || 0 || 
|}

;**Beste målvakter**
*De fem beste målmaktene som har spilt 40 % eller mer av lagets totale spilleminutter.*
} || 0 || 0 || 00:00 || 0 || 0 || 0 || 0,00 || **93,20%** || 0
|-
|2
|style="text-align:left;"|  || 0 || 0 || 00:00 || 0 || 0 || 0 || 0,00 || **93,20%** || 0
|-
|3
|style="text-align:left;"|  || 0 || 0 || 00:00 || 0 || 0 || 0 || 0,00 || **93,20%** || 0
|-
|4
|style="text-align:left;"|  || 0 || 0 || 00:00 || 0 || 0 || 0 || 0,00 || **93,20%** || 0
|-
|5
|style="text-align:left;"|  || 0 || 0 || 00:00 || 0 || 0 || 0 || 0,00 || **93,20%** || 0
|}

### Gruppe E

Gruppe E ble arrangert i Riga i Latvia fra 29. august til 1. september 2024. Forhåndsfavorittene fra Latvia kvalifiserte seg etter å ha slått Frankrike 5−2 i turneringens siste kamp.

Frankrike fikk en pangstart med en klar 7–2-seier over Ukraina. Pierrick Dubé leverte ett mål og to assist, mens flere franske profiler bidro offensivt, inkludert veteranene Pierre-Édouard Bellemare, Stéphane Da Costa, Florian Chakiachvili og Charles Bertrand. Frankrike tok tidlig kontroll og ledet 5–0 før Ukraina pyntet på resultatet i tredje periode. Latvia åpnet også med seier da de slo Slovenia 4–2 foran entusiastiske hjemmetilhengere. Power-play-spillet var avgjørende, og vertene scoret flere viktige mål sent i periodene for å sikre en solid start på turneringen.

Både Frankrike og Latvia fortsatte seiersrekken på den andre kampdagen. Frankrike slo Slovenia 5–1, anført av NHL-profilen Alexandre Texier som scoret hattrick. Slovenia reduserte underveis, men Frankrike avgjorde med tre mål i siste periode. Latvia fulgte opp med 5–1 mot Ukraina etter et sterkt kollektivt spill og effektiv utnyttelse av ukrainske utvisninger. Ført an av Bukarts-brødrene Rihards og Roberts Vertene scoret fem ganger før Ukraina fikk sitt trøstemål sent i kampen.

Slovenia sikret tredjeplass i gruppen med en 6–2 seier over Ukraina. Begge lag spilte med høy intensitet til tross for at OL-håpet allerede var ute. Slovenia var skarpest foran mål, ledet av Žiga Jeglič og Jan Drozg med tre poeng hver, mens Jan Urbas scoret to ganger og sikret en komfortabel slovensk seier.

Den siste kampem mellom Latvia og Frankrike var en ren finale om OL-plassen. Frankrike fikk en drømmestart da Charles Bertrand sendte laget i ledelsen allerede etter 21 sekunder. Den tidlige scoringen ga franskmennene tro på sensasjon, men Latvia svarte raskt. Etter rundt fem minutter utnyttet Eduards Tralmaks en sprettende puck som overrasket det franske forsvaret, og han satte inn utligningen på en kontring alene mot målvakten. Kort tid senere tok vertene over initiativet. I overtall sendte Roberts Bukarts Latvia i ledelsen 2–1 med et presist håndleddsskudd fra droppsirkelen. Resten av perioden bar preg av høyt tempo og fysisk spill, men Latvia hadde momentumet.

Kampen ble i realiteten avgjort i midtperioden, hvor Latvia scoret tre ubesvarte mål. Først leverte Rodrigo Ābols en individuell prestasjon av høy klasse da han gikk coast-to-coast og satte 3–1. Bare halvannet minutt senere økte Mārtiņš Dzierkals til 4–1, og med 23 sekunder igjen av perioden satte spikeren i kisten da Kristiāns Rubīns kjempet seg fram foran mål og presset pucken gjennom keeper Quentin Papillon til 5–1, selv mens han ble dratt ned.

I tredje periode forsøkte Frankrike å kjempe seg tilbake. Veteranen Stéphane Da Costa reduserte til 5–2 etter en teknisk lekker finte og backhand-avslutning, men Latvia kontrollerte sluttminuttene. De siste to minuttene utviklet seg til en feiring på isen og tribunen.

;Arena

;Dommere

;Resultater
Alle klokkeslett er gitt i lokal tid UTC+03.00.

----

----

;Statistikk
**Toppscorere**

;**Beste målvakter**
*De fem beste målmaktene som har spilt 40 % eller mer av lagets totale spilleminutter.*

### Gruppe F

Gruppe F ble arrangert i Aalborg i Danmark fra 29. august til 1. september 2024. Forhåndsfavorittene fra Danmark kvalifiserte seg for andre gang i historien til OL ved å slå Norge 4−1 i turneringens siste kamp.

På tross av en sterk tropp med NHL-spillere og favorittstempel spilte danskene underveldende i sine første to kamper på tross av å vinne skuddstatistikken mot begge lagene. Mot Storbritannia kom danskene best ut allerede etter tre minutters spill da backen Markus Lauridsen satte inn pucken i britenes mål etter en tverrpasning fra Lars Eller. Danskene klarte derimot ikke å beholde momentummet og britenes Liam Kirk utlignet i overtall fem minutter senere. Stillingskrigen mellom de danske favorittene og de hardtkjempende britene fortsatte helt ut i tredje periode da Nikolaj Ehlers satte inn 2–1-målet i overtall etter 45 minutters spill. Seks minutter senere økte Eller ledelsen til 3–1. I kampen mot Japan kastet danskene bort mange målsjanser og slet med upresise skuddforsøk mens japanernes målvakt Yuta Narisawa spilte sitt livs kamp. Lars Eller ble matchvinner for Danmark med ett minutt igjen av forlengningen da han satte inn seiersmålet til 3–2. Etter kampen var jublen behersket og spillerne var skuffede og irriterte over å ha kastet bort ett poeng til Japan.

Norge spilte derimot med større selvtillit, mye takket være veteranene Mats Zuccarello, Ken André Olimb og 40-årige kaptein Patrick Thoresen. I åpningskampen ble Norge rystet av hardtarbeidende japanere da Teruto Nakajima sendte Japan i ledelsen etter 16 minutter på en effektiv kontring. Fire minutter ut i andre periode benyttet Olimb muligheten til å utligne til 1–1 da pucken plutselig lå fri foran mål. Fire minutter senere kombinerte Zuccarello og Thoresen da sistnevnte sendte Norge foran for første gang i kampen. Det nye stjerneskuddet Michael Brandsegg-Nygård satte inn 3–1 etter 39 minutt4er og 4–1 to minutter ut i tredje periode. Yushiroh Hirano reduserte for Japan, som presset ytterligere på i jakten på utligning uten hell. I den andre kampen ble Storbritannia 6–2 i OL-kvalifiseringen i ishockey. Thoresen scoret et naturlig hattrick og ga Norge en 3–0-ledelse. Backen Johannes Johannesen og Mathias Emilio Pettersen økte til 5–0. Prestasjonen var lenge markant bedre enn i seieren over over Japan, men det norske nivået falt kraftig da kaptein Thoresen ble spart i tredje periode.

Dag tre startet med bunnoppgjøret mellom Storbritannia og Japan, hvor britene kom best fra start med å oppbygge seg en 3–0-ledelse, mye takket være britenes overtallspill. I andre periode presset japanerne på og reduserte til 3–2. I tredje periode forsøkte Japan å utligne uten hell. I den avgjørende gruppefinalen mellom Norge og Danmark sørget Zuccarello for at Norge fikk en drømmestart etter 26 sekunder da han satte en retur i mål etter at et forsøk av Eirik Salsten ble stoppet av den danske målvakten Frederik Andersen. Norge slapp til lite bakover i åpningsperioden og fikk flere gode målsjanser, blant annet av Andreas Martinsen alene med Andersen etter elleve minutter og to minutter senere av Thoresen. Danskerne fortsatte med å presse på og tok i løpet av andre periode over initiativet i kampen. Etter 36 minutter satte Niklas Jensen inn en utligning etter at han klarte å vende av en norsk back og sette den i nærmeste kryss. To minutter senere satte sendte Jensen igjen danskene i ledelse med et overtallsmål tilsvarende 1–1-målet. I tredje periode satset Norge alt, men danskene hadde bra kontroll og skapte de største sjansene. Knap fire minutter før tid satte Patrick Russell til 3–1 etter en norsk forsvarsfeil, og halvannet minutt før slutt satte Russell inn 4–1 i tomt mål. Etter tapet kunngjorde Thoresen at han la opp på landslaget.

;Arena

;Dommere

;Tropper
De fleste av de tilgjengelige spillerne under NHL- og AHL-kontrakt takket ja til å delta i kvalifiseringen.

Den danske NHL-stjernen Oliver Bjorkstrand (Seattle Kraken) måtte melde avbud da klubbledelsen ønsket at han skulle hvile for ikke å risikere en forverring av en skade som kunne kreve en operasjon innen sesongstarten.

;Resultater
Alle klokkeslett er gitt i lokal tid UTC+02.00.

----

----

;Statistikk
**Toppscorere**

;**Beste målvakter**
*De fem beste målmaktene som har spilt 40 % eller mer av lagets totale spilleminutter.*

## Wild card som følge av Russlands utestengelse
Russlands deltakelse i ishockeyturneringen under Vinter-OL 2026 var betinget av at IIHF opphevet utestengelsen av landet og inviterte det russiske laget tilbake til internasjonal konkurranse. Den 4. februar 2025 besluttet IIHF-rådet imidlertid at det fortsatt «ikke var trygt» å reintegrere de russiske og belarusiske landslagene og klubbene i sine mesterskap for 2025/2026-sesongen, og suspensjonen ble derfor opprettholdt. Dette ble ytterligere bekreftet 27. mai 2025, da Den internasjonale olympiske komité (IOK) slo fast at russiske og belarusiske landslag ikke kunne delta i vinter-OL i 2026. Som følge av dette overtok det høyest rangerte andreplasslaget fra den siste olympiske kvalifiseringsrunden, basert på IIHFs tiebreakerprosedyrer, Russlands plass i turneringen. Den 16. juni 2025 bekreftet Fédération française de hockey sur glace (FFHG) at Frankrike dermed var tildelt OL-plassen ettersom at de hadde en bedre målforskjell enn både og Norge og Kasakhstan.

## Sluttresultater
Turneringens sluttresultater ifølge IIHF fordelt på følgende kriterier:

*13.–21. plass: Røk ut i den endelige olympisk kvalifiseringsrunden; rangert etter plassering, deretter poeng og målforskjell
*22.–30. plass: Røk ut i før-kvalifiseringsrunde 3; rangert etter plassering, deretter poeng og målforskjell
*31.–38. plass: Røk ut i andre før-kvalifiseringsrunde 2; rangert etter plassering, deretter poeng og målforskjell

**Endelig olympisk kvalifisering**

**Før-kvalifiseringsrunde 3**

**Før-kvalifiseringsrunde 2**

## Se også
* Ishockey under Vinter-OL 2026
** Ishockey under Vinter-OL 2026 – Menn
** Ishockey under Vinter-OL 2026 – Kvinner
*** Ishockey under Vinter-OL 2026 – Kvinner – Kvalifisering

## Referanser


## Eksterne lenker
* 
** 
** 
** 
** 
** 
** 
** 
** 
**